2: 228 വിവാഹമോചനം ചെയ്യപ്പെട്ട സ്ത്രീകൾ തങ്ങളുടെ സ്വന്തം കാര്യത്തിൽ മൂന്നു മാസമുറകൾ ( കഴിയും വരെ ) കാത്തിരിക്കേണ്ടതാണ്‌. അവർ അല്ലാഹുവിലും അന്ത്യദിനത്തിലും വിശ്വസിക്കുന്നവരാണെങ്കിൽ തങ്ങളുടെ ഗർഭാശയങ്ങളിൽ അല്ലാഹു സൃഷ്ടിച്ചിട്ടുള്ളതിനെ അവർ ഒളിച്ചു വെക്കാൻ പാടുള്ളതല്ല. അതിനകം ( പ്രസ്തുത അവധിക്കകം ) അവരെ തിരിച്ചെടുക്കാൻ അവരുടെ ഭർത്താക്കൻമാർ ഏറ്റവും അർഹതയുള്ളവരാകുന്നു; അവർ ( ഭർത്താക്കൻമാർ ) നിലപാട്‌ നന്നാക്കിത്തീർക്കാൻ ഉദ്ദേശിച്ചിട്ടുണ്ടെങ്കിൽ. സ്ത്രീകൾക്ക്‌ ( ഭർത്താക്കൻമാരോട്‌ ) ബാദ്ധ്യതകൾ ഉള്ളതുപോലെ തന്നെ ന്യായപ്രകാരം അവർക്ക്‌ അവകാശങ്ങൾ കിട്ടേണ്ടതുമുണ്ട്‌. എന്നാൽ പുരുഷൻമാർക്ക്‌ അവരെക്കാൾ ഉപരി ഒരു പദവിയുണ്ട്‌. അല്ലാഹു പ്രതാപശാലിയും യുക്തിമാനുമാകുന്നു. 

2:(229) ത്വലാഖ് രണ്ടുവട്ടമാകുന്നു. അനന്തരം ഭാര്യയെ ന്യായമായ രീതിയിൽ നിലനിർത്തുകയോ ഭംഗിയായി പിരിച്ചയക്കുകയോ ചെയ്യേണ്ടതാകുന്നു.250 നിങ്ങൾ അവർക്കു നൽകിയതിൽനിന്ന് ഒന്നുംതന്നെ അവരെ പിരിച്ചയക്കുമ്പോൾ തിരിച്ചെടുക്കുന്നത് അനുവദനീയമല്ല 251 -- ദമ്പതികളിരുവരും അല്ലാഹുവിന്റെ നിയമങ്ങൾ പാലിക്കാൻ സാധിക്കുകയില്ലെന്ന് ആശങ്കിച്ചാലൊഴിച്ച്. ഇനി വധൂവരന്മാർ ദൈവികനിയമങ്ങൾ പാലിക്കുകയില്ലെന്ന് ആശങ്കിക്കുന്നുവെങ്കിൽ, അപ്പോൾ സ്ത്രീ തന്റെ ഭർത്താവിന് വല്ലതും പ്രതിഫലം നൽകി മോചനം നേടുന്നതിൽ ഇരുവർക്കും കുറ്റമില്ല.252 ഇത് അല്ലാഹു നിശ്ചയിച്ച പരിധികളാകുന്നു. അതിനെ അതിലംഘിക്കാതിരിക്കുവിൻ. ദൈവികനിയമങ്ങളെ അതിലംഘിക്കുന്നവരാരോ, അവർ അധർമികൾതന്നെയാകുന്നു. 

4: 128 ഒരു സ്ത്രീ തൻറെ ഭർത്താവിൽ നിന്ന് പിണക്കമോ അവഗണനയോ ഭയപ്പെടുന്നുവെങ്കിൽ അവർ പരസ്പരം വല്ല ഒത്തുതീർപ്പും ഉണ്ടാക്കുന്നതിൽ അവർക്ക് കുറ്റമില്ല. മനസ്സിൽ രോഗമുള്ളവരും എഴുന്നേൽക്കുന്നില്ല; നിങ്ങൾ നല്ല നിലയിൽ വർത്തിക്കുകയും, സൂക്ഷ്മത പാലിക്കുകയുമാണെങ്കിൽ തീർച്ചയായും അല്ലാഹു നിങ്ങൾ ചെയ്തു കൊണ്ടിരിക്കുന്നതെല്ലാം സൂക്ഷ്മമായി അറിയുന്നവനാകുന്നു. 

65: 4 (4-5) സ്ത്രീകളിൽ ആർത്തവം നിലച്ചുകഴിഞ്ഞവരുടെ കാര്യത്തിൽ നിങ്ങൾക്ക് സംശയമുണ്ടായെങ്കിൽ, (അറിഞ്ഞിരിക്കുവിൻ) അവരുടെ ഇദ്ദ മൂന്നു മാസമാകുന്നു.12 ഇനിയും ഋതുമതികളായിട്ടില്ലാത്തവരുടെ വിധിയും ഇതുതന്നെ.13 ഗർഭിണികളുടെ ഇദ്ദ തീരുന്നത് അവരുടെ ഗർഭമൊഴിയുന്നതോടുകൂടിയാകുന്നു.14 അല്ലാഹുവിനോട് ഭക്തി പുലർത്തുന്നവരുടെ കാര്യത്തിൽ അവൻ ആശ്വാസമുണ്ടാക്കിക്കൊടുക്കും. ഇത് അല്ലാഹു നിങ്ങൾക്ക് അവതരിപ്പിച്ചിട്ടുള്ള വിധിയാകുന്നു. അല്ലാഹുവിനോട് ഭക്തി കാണിക്കുന്നവന്ന് അല്ലാഹു പാപങ്ങൾ പൊറുത്തുകൊടുക്കുന്നതും മഹത്തായ പ്രതിഫലമരുളുന്നതുമാകുന്നു15 . 

നഷ്ടപരിഹാരം
ബന്ധപ്പെട്ട പ്രശ്നങ്ങൾ
ഖുർആൻ
ഭർത്താവിന്റെ സമ്മതം